ఆంధ్ర ప్రదేశ్ జిల్లాలు
ఆంధ్ర ప్రదేశ్ రాష్ట్ర్రంలో 13 జిల్లాలు ఉన్నాయి. అనంతపురం జిల్లా అతి పెద్దది మరియు శ్రీకాకుళం జిల్లా అతిచిన్న జిల్లా. జిల్లాలను సాధారణముగా కోస్తాంధ్ర, రాయలసీమ ప్రాంతాలుగా విభజిస్తారు. కోస్తాంధ్రలో తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం, శ్రీ పొట్టి శ్రీ రాములు నెల్లూరు, శ్రీకాకుళం, విజయనగరం, మరియు విశాఖపట్నంతో మొత్తం 9 జిల్లాలున్నాయి. రాయలసీమలో కర్నూలు, చిత్తూరు, వైఎస్ఆర్ కడప మరియు అనంతపురంతో 4 జిల్లాలున్నాయి.
ధర్మాజీగూడెం
ధర్మాజీగూడెం, పశ్చిమ గోదావరి జిల్లా, లింగపాలెం మండలానికి చెందిన గ్రామము..
పిన్ కోడ్: 534 462. ధర్మాజీగూడెం పశ్చిమ గోదావరి జిల్లా ముఖ్య పట్టణమైన ఏలూరుకు 25 కిలోమీటర్ల దూరంలో ఉంది. సుమారు 16 వేలు జనాభా కలిగిన మేజర్ గ్రామ పంచాయితీ కల ఈ గ్రామం లింగపాలెం మండలంలో అతి పెద్దది. ఈ గ్రామంలో ఒక ఉన్నత పాఠశాల, ఒక బాలికోన్నత పాఠశాల, ఒక జూనియర్ కళాశాల ఉన్నాయి. ఆంధ్రప్రదేశ్ లోని మొట్టమొదటి ఆడియో, వీడియో కళాశాల ఇక్కడే ఏర్పాటయినది. మాగంటి సీతారామదాసు జిల్లా ప్రజాపరిషత్ ఉన్నత పాఠశాల 1950 వ సంవత్సరంలో ప్రారంభం అయినది. ఇందులో సుమారు 700 మంది విద్యార్థులు చదువుకుంటున్నారు.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఐదు, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాలలు రెండు ఉన్నాయి. ఒక ప్రభుత్వ జూనియర్ కళాశాలఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి. ఒక ప్రైవేటు వృత్తి విద్యా శిక్షణ పాఠశాల ఉంది. సమీప ఇంజనీరింగ్ కళాశాల ఏలూరులో ఉంది. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఏలూరులో ఉన్నాయి. సమీప అనియత విద్యా కేంద్రం లింగపాలెంలోను, దివ్యాంగుల ప్రత్యేక పాఠశాల ఏలూరులోనూ ఉన్నాయి.